Rumah Stenbock

Rumah Stenbock () ialah bangunan neoklasik penting yang terletak di bukit Toompea, Tallinn.  Ia pusat Kerajaan Estonia yang rasmi.

Sejarah
Sejarah rumah Stenbock jejak semula ke 1780-an, apabila pentadbiran tempatan Kegabenoran Estonia dalam Empayar Rusia melancarkan skim mendirikan bangunan baharu untuk tujuan pentadbiran. Asalnya, bangunan tersebut bertujuan sebagai bangunan mahkamah. Count Jakob Pontus Stenbock, aristokrat tempatan berpengaruh dan pemilik estet besar di Hiiumaa, memenangi tender untuk mendirikan bangunan baharu di bukit Toompea di tengah Tallinn (Reval). Jurubina untuk rumah baharu tersebut ialah Johann Caspar Mohr, jurubina yang bertanggungjawab atas penyelenggaraan bangunan awam di Estonia dan pereka popular rumah manor tempatan.

Pembinaan bangunan bermula pada 1787. Hampir serta-merta, namun, negeri Rusia tersebut kekurangan dana akibat perbelanjaan berkaitan dengan Perang Rusia-Turki. Akibatnya, wilayah tersebut berhutang dengan Stenbock, dan bangunan belum siap menjadi miliknya. Beliau kemudian menggunakannya sebagai kediaman Tallinn beliau, dan bangunan tersebut masih memegang namanya untuk memperingatinya. Pada 1828, selepas Stenbock meninggal dunia, bangunan terebut berganti-ganti pemilik hingga 1899, apabila ia akhirnya menjadi harta tanah pentadbiran Kegabenoran, dan akhirnya mula digunakan sebagai bangunan mahkamah.

Semasa kedua-kedua zaman pertama kemerdekaan Estonia (1918–1940) dan semasa penjajahan Soviet (1944–1991) ia terus digunakan sebagai bangunan mahkamah. Penyelenggaran bangunan tersebut terabai pada 1970-an dan 1980-an, apabila siling dua bilik perbicaraan dan arkib mahkamah runtuh. Pada masa pemulihan kemerdekaan Estonia pada 1991, keseluruhan bangunan berisiko runtuh. Baik pulih lengkap dijalankan pada 1996–2000. Bangunan yang baru dibaik pulih menjadi pusat rasmi kerajaan negara Estonia pada pembukaan semulanya pada 2000.

Seni bina
Gaya seni bina bangunan ialah bentuk neoklasik yang agak mudah. Muka depan dihiasi dengan enam pilaster dan dua pilaster separa yang diperbuat daripada dolomit dari Saaremaa dan pedimen dentil. Ia menghadapi courtyard separuh bulat yang dikelilingi oleh bangunan luar yang kurang berhias. Depan jalan bangunan dicirikan oleh luar banginan yang agak sederhana. Pada dinding bangunan menghadap jalan, terdapat plak peringatan dengan nama-nama ahli parlimen dan kerajaan Estonia yang terbunuh oleh rejim penjajahan Soviet Stalinis. Pemandangan paling terkenal bangunan tersebut (ilustrasi) ialah belakangnya, yang dengan lokasinya di hujung bukit Toompea menyaksikan pemandangan laut yang tidak terhalang. Muka ini didominasi oleh beranda besar dinaikkan pada tiang Dorik. Keseluruhannya, luaran bangunan masih lebih kurang mencerminkan binaan yang asal. Dalamannya rosak teruk semasa penjajahan Soviet, dan ia kini dibina semula dalam bahagian besar.

Rujukan

Pautan luar


Kategori:Bangunan dan struktur di Tallinn
Kategori:Bangunan kerajaan di Estonia
Kategori:Kesklinn, Tallinn
Kategori:Bangunan kerajaan siap pada 1792
Category:Penubuhan abad ke-18 di Estonia
Category:Bandar Lama Tallinn